ร้านชื่อน่ารักอาหารเกาหลี ร้านนี้เคยได้ยินชื่อเสียงมานานแล้วค่ะ วันนี้เลยขอลองทานดูสักหน่อย กับร้านThe Bibimbab (บิบิมบับ) ซึ่งคำว่าบิบิมบับ แปลว่าข้าวยำเกาหลี โดย บิบิม คือ การคลุกเคล้า  การยำ คำว่า บับ หมายถึงข้าว นั่นเอง ร้านนี้มีสาขาตั้งอยู่หลายที่วันนี้เราจะมาทานสาขาเมกาบางนากันค่ะ ร้านอยู่ชั้น 2 โซนของกิน เดินข้างนอกเลยค่ะ ใกล้ๆกับ starbuck ค่ะ
ด้านหน้าร้านเป็นไม้ตกแต่งให้สไตล์ความโบราณร่วมสมัย มีป้ายร้านชัดเจนค่ะ มีที่นั่งหลายโต๊ะเลยกว้าง โล่ง ดูสะอาดตาดีค่ะ
พอเข้าไปพนักงานก็พาไปนั่งที่โต๊ะ แล้วนำเมนูให้เราเลือกทานค่ะ เมนูมีไม่มากนักเป็นข้าวยำสารพัดหน้า หมู ไก่ เนื้อ มีทั้งภาษาไทย เกาหลี อังกฤษ โดยบอกรายละเอียดวัตถุดิบเป็นภาษาอังกฤษค่ะ หรือจะเป็นเมนูอื่นๆเป็นข้าวผัด และซุปค่ะ รวมถึงของหวานอย่างบิงซู น้ำแข็งใสสไตล์เกาหลีด้วยค่ะ
เรา สั่งเมนูเด็ดของที่นี่มาลองกันค่ะเป็น ข้าวยำเกาหลีเนื้อ กับข้าวยำเกาหลีไก่ ข้าวผัดกิมจิ และ ซุปกิมจิมาลองทานกันค่ะ โดยบนโต๊ะจะมีแผ่นกระดาษเป็นวิธีการทานข้าวยำเกาหลีค่ะ ว่าต้องทำอย่างไรบ้าง
ก่อนทานพนักงานจะนำเครื่องเคียงมาเสริฟบนโต๊ะมี 5 อย่างด้วยกันค่ะ เป็นกิมจิ เต้าหู้ แตงกวาดอง บุก และอันสุดท้ายไม่รู้ว่าผักอะไร ไว้ทานคู่กันกับข้าวยำค่ะ คนเกาหลีนี่เค้าเน้นทานผักกันนะคะ
ข้าวยำเกาหลีเนื้อ (Bulgogi Bibimbabป 220บาท เสริฟมาในหม้อหินร้อนๆค่ะ จากนั้นพนักงานก็นำซอสมาให้ แล้วเราก็นำซอสใส่ลงไป ซอสไม่เผ็ดค่ะ เราใส่หมดถ้วยเลย จากนั้นรีบใช้ช้อนคลุกเร็วๆค่ะ เพื่อให้ส่วนผสมเข้ากัน ถ้าปล่อยไว้นานข้าวด้านล่างก็อาจไหม้ได้นะคะ พอทุกอย่างคลุกผสมกันแล้ว เราก็ลงมือทานกันค่ะ ในนี้จะมีเนื้อวัว ผักต่างๆค่ะ รสชาติไม่ขมนะคะอร่อยดีแต่เป็นผักแปลกๆที่เราไม่รู้จัก
ข้าวยำเกาหลีไก่( Dakgalbi Bibimbab) 210 บาท จานนี้ก็คล้ายๆจานแรกข้าวยำเนื้อค่ะ รสชาติทั้ง 2 จานจะออกกลางๆค่ะ ไม่เค็มเท่าไหร่ ไม่หวาน และไม่เผ็ด เป็นสไตล์แบบเกาหลีๆค่ะ
ข้าวผัดกิมจิ( Kimchi Fired Rice) 200 บาท จานนี้มีไข่ดาวด้านบนด้วยค่ะ ซึ่งเป็นข้าวผัดกิมจิ กับแฮม ใช้วิธีเดียวกันคลุกเหมือนกันค่ะ รสชาติกลางๆค่ะ ทานคู่กับผักเคียงไปด้วยอร่อยดีค่ะ
ซุปกิมจิ( Kimchijigae) 200 บาท จานนี้เอามาไว้ซดน้ำทาน จริงๆข้าวที่สั่งก็จะมีน้ำซุปให้ด้วยนะคะ ซุปเข้มข้นดีค่ะ มีเนื้อหมูด้วย ผักกิมจิ เต้าหู้ ชุดนี้มีข้าวกับน้ำซุปให้ด้วยเหมือนกันค่ะ
หลังจากทานเสร็จแล้วใครที่อยากทานของหวานก็สามารถสั่งบิงซู น้ำแข็งใสเกาหลีที่หน้าตาน่าทานมากค่ะ แต่เราอิ่มกันพอแล้วคิดเงินกันดีกว่าค่ะ ราคาประมาณ 800กว่าบาททาน 3 คนก็ไม่แพงมากนะคะใครที่ชอบอาหารเกาหลีๆแบบต้นฉบับก็ต้องมาลองที่ร้านนี้นะคะโดยเฉพาะ ข้าวยำเกาหลีค่ะ
